1 Sfera pubilcă Ce este sfera publică ? Conceptul de sferă publică trebuie înțeles ca fiind o indicație ideologică și simbolică și desemnează tot ceea ce este expus, accesibil, deschis, comun și reglementat printr-un contract social1. Cu alte cuvinte, sfera publică este un cadru comun și normat, în limitele căruia sunt împărtășite lucruri și valori comune. O altă caracteristică a sferei publice este reprezentativitatea. Habermas plasează apariția sferei publice ca atare la începutul secolului luminilor, ca o consecință a dezvoltării treptate a relațiilor de tip capitalist. Prin urmare, sfera publică ca o categorie a societății burgheze se ivește în societatea europeană din ceea ce mai întâi a fost sfera privată. Această sferă publică privată se transformă, în timp, în sferă publică literară, pentru că uzul rațiunii publice se limitează la început la discutarea creațiilor literare în cafenele și saloane. O sferă publică capabilă să funcționeze în plan politic apare pentru prima oară în Anglia, la începutul secolului al XVIII-lea. Forțele care urmăresc să-și exercite influența asupra deciziilor luate de stat, apelază la publicul care își folosește rațiunea și care are competența de a obliga statul să se justifice (the public spirit). Apariția sferei publice in Marea Britanie a fost încurajată de dezvoltarea presei și de faptul că cenzura era mai mică decât în alte spații europene. Jurnalele, conținând știri de ultimă oră, erau deseori citite cu voce tare în cafenele, ceea ce contribuia la apariția dezbaterilor publice și la dezvoltarea unui public rațional. Conștiința de sine a funcției sferei publice burgheze s-a cristalizat în ceea ce numim opinie publică. În Franța, sfera publică care funcționează politic își găsețe baza în Constituția din anul 1791. Dezvoltarea relațiilor economoice de tip capitalist a fost încă un factor, alături de dezvoltarea presei, care a dus la apariția sferei publice. Cîștigarea de către o parte a populației, viitoarea burghezie, a unei autonomii financiare, duce la apariția și evoluția unei conștiințe de sine. Existența proprietății, conform lui Habermas, este unul dintre principiile de bază ale dezvoltării sferei publice. Prin urmare, apariția sferei publice și a opiniei publice s-a produs în contextul dezvoltării unei clase sociale independente din punct de vedere financiar, care capătă conștiință de sine, care se informează cu privire la problemele publice, care își folosește rațiunea și simțul critic și care își face cunoscute cerințele. Atunci când guvernanții devin obligați să țină cont de cerințele acestui public, vorbim despre o sferă publică care funcționează politic. Pentru ca aceast tip de sferă publică să existe, este nevoie de un stat democratic și de o mentalitate liberalistă sau ceea ce Popper numește societate deschisă. Conform lui Popper, societatea deschisă valorează egalitarismul, individualismul, umanitarismul, libertatea și rațiunea. 1 Note de curs, tutoratul II 2 Popper ne spune că evoluția omului este evoluția către o societate deschisă și că „odată ce am început să ne bizuim pe rațiune și să facem uz de facultățile noastre critice, odată ce am simțit chemarea responsabilităților personale și, împreună cu ea, responsabilitatea de a contribui la progresul cunoașterii, nu ne mai putem întoarce la o stare de implicită supunere față de magia tribală. Pentru cei ce au gustat din pomul cunoașterii, paradisul e pierdut. ”2 În contrast, societatea închisă, sau tribală este condusă de tabuuri rigide și de instituții tribale magice, care nu pot deveni în nici o împrejurare obiectul unei considerații critice. Ea nu se bazează niciodata pe o încercare raționala de a aduce schimbări care să îmbunătățească condiția socială ale membrilor săi. Iar când aceste schimbări au loc, deși sunt rare, ele au caracterul unei conversii sau revoluții religioase ori a introducerii unor noi tabuuri magice3. Membrii unei asemenea societăți sunt lipsiți de individualitate și nici nu sunt puși vreo dată în situația de a se confrunta cu probleme de ordin moral. Prin urmare, aceștia se vor găsi rare ori în postura de a se îndoi de felul în care trebuie să acționeze. Modalitatea corectă de a acționa este întotdeauna determinată de tabuurile și instituțiile magice. Bazate pe tradițiile colective ale tribului, aceste instituții nu lasă loc pentru responsabilitate personală.4 In ciuda faptului că și societatea deschisă are tabuurile ei – tabuuri legate de mâncare, de politețe și multe altele – există o diferență majoră între aceasta și societatea închisă. În socetatea deschisă, idivizii, gasindu-se între legile statului, pe de-o parte, și obiceiurile observate la alții, pe de altă parte, au totuși o largă libertate de decizie în care își pot manifesta opțiunile personale. Bineînțeles că această libertate este însoțită de probleme și responsabilități, însă nimeni nu trebuie să-i nege importanța crucială. Deciziile personale pot duce la degradarea tabuurilor și chiar și a legilor politice care nu mai sunt tabuuri. Marea diferență dintre societatatea închisă și cea deschisă constă în posibilitatea unei cugetări asupra acestor chestiuni5. Popper se interesează mai mult de contractul social, un acord realizat între stat și cetățeni, prin care primul garantează drepturile și libertățile celor din urmă și între cetățenii înșiși, care se obligă în a-și respecta unii altora aceste drepturi și libertăți. Însă „semnarea” unui asemenea contract nu trebuie înțeleasă exclusiv ca pornind din egoismul individului slab care nu este capabil să se apere, ci din altruismul individului puternic, care, deși este capabil să se protejeze, luptă pentru drepturile celor asupriți. Deși Popper insistă mai mult asupra asupra unei sfere publice civile, mai degrabă decât a uneia care să funcționeze politic, vedem că principiile sunt aceleași- democrație și liberalism. Însă democrația nu trebuie înțeleasă ca fiind un principiu lipsit de noimă că ”poporul trebuie să conducă”, ci că trebuie întemeiată pe încrederea în rațiune și pe umanitarism.6 2 3 K. R. Popper, Societatea deschisă și dușmanii ei,p. 267 Ibidem , p. 176 4 Ibidem, p.177 5 Ibidem, 6 Ibidem, p. 249 3 Evoluția opiniei publice și apariția sferei publice politice Cuvântul opinie este definit drept expresia unei convingeri subiective, un punct de vedere particular despre ceva. Dacă dorim evidențierea și mai precisă a sensului acestui cuvânt, putem folosi explicația originală a etimonului său, latinescul opinio, care desemnează o judecată incertă, nedemonstrată până la capăt7. Habermas ne mai vorbește de o a doua semnificație a cuvântului opinie, anume aceea de ” ...reputație, renume, considerație, pe scurt ceea ce reprezinți în opinia celorlalți. Opinion, în sens de părere nesigură, care de-abia urmază să prezinte dovezile adevărului ei, se leagă cu opinion în sensul unui renume îndoielnic în rândurile mulțimii.”8 Cuvantul opinie îşi schimbă înţelesul in sintagma opinie publică. În acest context, opinie nu mai este sinonim cu părere, el dobândind sensul de acord, de învoială la care se ajunge în urma unei negocieri. Prin urmare, opinia publică este expresia unui acord colectiv, prin care se obține recunoașterea şi promovarea acțiunilor și a faptelor de interes comun9. Ea este rezultatul unui proces de dezbatere publică, în finalul căruia se obține o recunoaștere a probelor aflate în dezbatere10. Cu toate acestea, așa cum vom vedea, definițiile opiniei și a opiniei publice ,în special, au diferit de la o ideologie la alta, de la un context socio-politic la altul. Iar asocierea lui public opinion, sau opinion publique, cu un public raisonneur, capabil să emită judecăți este realizată de abia la sfârșitul secolului al XVIII-lea. Așadar, pentru a putea vorbi despre opinie publică, așa cum o definim noi astăzi, aceasta trebuie să aparțină unui public înzestrat cu rațiune publică și care are capacitatea de a sancțona și de a oferi o rezoluție publică. Trebuie subliniat că această definiție a opiniei publice poate exista doar în condițiile existenței unei ideologii liberaliste și a unui regim democratic. În secolul al XVII-lea exista o opoziție în limba engleză între opinion și truth, reson, judgement iar în limba franceză, contrapunerea dintre opinion și critique este și mai tranșantă.11 Pentru Hobbes, opinion este sinonim cu conștiința morală. El definește „lanțul opiniilor” ca întinzându-se de la faith până la judgement, nivelând astfel toate actele credinței, judecății și cugetării în sfera „elaborării opniei”. Nici conștiinnța nu e altceva decât judecata fixată și opinia omului ( but men`s settled judgement and opinion)12. În Leviathan, Hobbes schițează un stat întemeiat pe autocrația principelui care este independent de convingerile și părerile supușilor. Întrucât supușii sunt excluși din sfera publică materializată în aparatul de stat, lupta pe care ei o poartă prin idei este ineficient din punct de 7 8 Jurgen Habermas, Sfera publică și transformarea ei structurală Jurgen Habermas, Sfera publică și transformarea ei structurală, p. 140 9 Adela Rogojinaru, Relațiile publice- fundamente științifice, p.66 10 Idem, p.68 11 12 Jurgen Habermas, Sfera publică și transformarea ei structurală, p.140 Idem, p. 141 4 vedere politic, ba chiar cu totul eliminată din sfera politică.13 Locke revine la semnificația originală a cuvântului opinie, adică ceea cereprezinți în părerea altora – Law of Opinion and Reputation. Law of Opinion judecă virtuțile și viciile, căci virtutea se măsoară după stima publică. Această opinion este purificată de incertitudinea unei simple păreri, de aparență superficială, chiar înșelătoare.14 Cu toate acestea, Law of Opinion, care înlocuiește sintagma public opinion, nu trebuie înțeleasă ca o lege a opiniei publice; ea nu apare nici în cadrul discuțiilor publice, ci este un consimțământ tacit, un consens al persoanelor private, care nu au autoritatea de a legifera. În acest context, opinion nu este legată de premisa instruirii și a proprietății iar pentru a o influența nu trebuie să faci apel la raționamente, ci la exteriorizarea acelor obiceiuri, care, mai târziu, sub formă de prejudecăți, se vor împotrivi tocmai opiniei publice. Cu toate acestea, deoarece opinion este sinonim cu conscience, ea este absolvită de devalorizarea asocierii ei cu prejudecata; în franceză, opinion rămâne, totuși, prizoniera acestei conexiuni15. Deși Bayle eliberează critica din contextul ei filologico-istoric, transformând-o în critică pur și simplu, adică acel proces de cântărire a celor pro și contra ale unei „ judecăți” general valabile, el o consideră tot o chestiune privată și fără consecințe pentru puterea publică. În engleză, public opinion evoluează de la opinion prin public spirit, un sinonim pentru francezul opinion publique. Public spirit este ținuta morală înaltă și pregătită pentru jertfe, proprie subiecților individuali; el mai conține și simțul natural pentru justiție și justețe (sense of the people). Pentru a înțelege ce este acest „simț natural”, vom face referire la o afirmație a lui Bolingbroke: „dacă nu toți oamenii își pot folosi rațiunea, toți sunt, în schimb, capabili de sentimente.” Ca și ceea ce se va numi curând public opinion, public spirit poartă între timp trăsături iluministe, dobândite cu ajutorul jurnalismului politic, întocmai cum opinion devine judgement (judecată) prin intermediul disputei publice argumentative. 16 În Declaration of Rights, Edmund Bruke atestă obligația guvernatorilor de a ține seama de opinia generala a gelor guvernați: „Această opinie generală este vehiculul și organul atotputerii legislative.” Așadar, opinia unui public în stare să judece nu mai este pur și simplu opinion, nu mai izvorăște dintr-o simplă înclinație, ci este o cugetare privată privind public affairrs, și discutarea ei publică: „ Într-o țară liberă –scrie Bruke, câteva luni mai târziu- fiecare consideră că îl privește personal ansamblul treburilor publice, că are dreptul să-și formeze despre ele o opinie și să și-o exprime. Cetățenii examinează aceste probleme, le analizează, le dezbat...de altfel, acționând în felul acsta, un mare numaăr dintre ei dobândesc cunoștințe suficiente privind lucrurile care le stârnesc reflecțiile și pe care le descoperă; unii dintre ei ajung la conturarea unei idei foarte precise; dimpotrivă, în alte țări, unde nimeni, cu excepția celor cărora funcția le pretinde lucrul acesta, nu se prea interesează de treburile publice sau nu se gândește prea mult la ele, unde nimeni nu îndrăznește să supună verificării discuției temeinicia opiniilor lor, o aptitudine de genul acesta este farte rară.”17 13 Idem Idem , p.142 15 Ibidem 16 Ibidem, p.143 17 Ibidem, p.144 14 5 Prin urmare, Bruke militează pentru libertatea de a avea o opinie personală, de a o dezbate în public și afirmă importanța folosirii propriei rațiuni în mod constant și ponderat. În Franța, opinia publică își dobândește adevărata semnificație numai atunci când ea este atribuită unui public iluminat ( public eclaire). În acest caz, opinion publique dobândește semnificația riguroasă a unei păreri care, filtrată prin discuția critică în cadrul sferei publice, devine o opinie adevărată, anulând opoziția dintre opinion și critique.18 Prin prezentarea publicului ca unul care este capabil să judece politic, se susține autonomia societății civile în raport cu măsurile luate de stat. Louise Sebastien Mercier este primul care, sesizând în mod riguros noțiunea de opinon publique, s-a gândit temeinic la rolul ei social, adica acela în care publicul iluminat devine un învățător pentru guvernatori: „ ele lămuresc guvernul în privința îndatoririlor sale, a greșelilor sale, a interesului său autentic asupra opiniei publice pe care el trebuie s-o asculte și s-o urmeze”. Prin urmare, opinion publique este rezultatul înțelept al reflecției comune și publice cu privire la temeliile ordinii sociale, ea rezumă legile ei naturale; ea nu domnește, dar domnitorul luminat va trebui să țină cont de ele.” Astfel, „actele autorității suverane sunt transformate în lucrări ale rațiunii și ale persuasiunii”(La Harpe).19 Cu toate acestea, în timp ce englezii înțelegeau public spirit ca pe o instanță capabilă să-i constrângă pe legiuitori să se justifice, în Franța funcția opiniei publice rămâne separată de funcția legislativă, lucru ce accentuează separarea societății de stat.20 Prin contrast, Rousseau este adeptul unei democrații fară discuție publică. El schițează ideea neburgheză a unei societăți penetrant politice, în care sfera privată autonomă, societatea civilă emancipată în raport cu statul, nu-și mai are locul. Pentru el, opinia publicului rațional are influențe corupătoare, ei fiindu-i preferată opinia ce emană din moravurile simple și sufletele bune. Ca atare, Rousseau vede mai degrabă voința publicului ca un consens al inimilor, decât al argumentelor.21 Cu alte cuvinte, pentru a nu fi manipulat de diverse grupuri de interese în cadrul unei dezbateri publice, publicul terbuie sa-și exprime o opinie care nu are numic de a face cu o critică rațională, ci care izvorăște din moravuri. Prin urmare, opinion a lui Rousseau este publique nu ca urmare a unui proces rațional a cărei expresie beneficiază de publicitate, ci datorită aclamațiilor cetățenilor întruniți într-un spațiu public. Democrația lui Rousseau a opiniei publice non-publice (care nu beneficiază de publicitate) postulează exercitarea manipulatoare a forței. Deși publicul nu trebuie influențat de grupurile de interese, coruptătoare și reprezentate de oratori abili, el trebuie să fie manipulat.. de suveran. În Franța, cele două funcții ale opiniei publice - de control social, funcție îndeplinită de cenzor ca purtător de cuvânt al opiniei populare și legislativă, articulată de legislator- sunt contopite în Revoluția franceză din 1789. Constituția din 1791 încrucișează principiul suveranității poporului cu cel al statului de drept parlamentar care, în temeiul drepturilor fundamentale, garantează sfera publică funcționând politic22. 18 19 Ibidem, p. 145 Ibidem, p. 146 20 Ibidem 21 Ibidem, p. 147 22 Jurgen Habermas, Sfera publică și transformarea ei structurală, p. 149 6 Pentru ca opinia publică să crească și să se dezvolte, ea trebuie pusă în aplicare în mod sistematic. Prin urmare, publicul trebuie să facă uz de rațiunea sa și să practice adunările și dezbaterile publice – atât cele parlamentare, cât și cele aparținând grupurilor de indivizi. Numai în felul acesta ideile sănătoase devin din ce în ce mai generale, iar prejudecățile dăunătoare sunt combătute. Rațiunea și discernământul trebuie să devină deprinderi ale tuturor claselor. Numai caracterul public în interoirul și în afara Parlamentului poate asigura continuitatea raționamentului politic (dezbaterile publice parlamentare concepute doar ca o parte a dezbaterilor publice în general).23 Conform unei definiții date de Wieland, opinia publică apare acolo unde „ideile eronate și prejudecățile care ne ating bunăstarea cedează în sfârșit în fața puterii dominante a adevărului; ea coincide cu examinarea cea mai severă a lucrului, după o precisă punere în balanță a temeiurilor pro și contra”. Opinia publică emană de la cei instruiți (liderii de opinie) și se propagă „ cu precădere în acele clase care, atunci când acționează în masă, constiuie ponderea cea mai mare”.24 Dar oare lucrurile stau într-adevăr așa? Este intr-adevăr opinia publică un proces rațional care are ca obiect de lucru doar adevărul sau este ea mai degrabă un proces emoțional care operează cu prejudecăți? Opinia publică și publicul – motivații și influențe Opina publică, ne spune Edward Bernays, este rezultatul opiniilor individuale, când consensuale, când conflictuale, ale oamenilor care alcătuiesc societatea sau orice grup social.25 Prin urmare, pentru a înțelege mai bine opinia publică, Bernays ne propune să ne întoarcem atenția asupra individului care face parte din grup. „ Gândirea individului obișnuit este formată dintr-o masă de judecăți asupra majorității subiectelor care intră în contact cu viața sa psihică sau mentală. Deși aceste judecăți sunt instrumentele existenței sale zilnice, ele nu se sprijină pe carcetări sau deducții logice, ci sunt, cel mai adesea, expresii dogmatice acceptate sub autoritatea părinților, profesorilor, bisericii și liderilor sociali, economici și de altă natură.”26 Conform lui Bernays, o persoană care stie puține lucruri despre un subiect își formează, de cele mai multe ori „judecăți clare și categorice în legătură cu acesta” și, în plus, „nici nu acceptă un punct de vedere contrar”. Prin urmare, indivizii opun rezistență în a vedea viciile gândirii lor și în a permite sau a înțelege puncte de vedere opuse- compartimentul de rezistență la logică . Aceasta este o caracteristică care nu aparține doar indivizilor, ci și grupurilor și maselor de oameni ( exemplul popoarelor care își păstrează credințele religioase și tradițiile chiar și după ce acestea și-au pierdut semnificațiile). De asemenea, procesul prin care oamenii iau decizii ne este bazat pe un raționament 23 24 Ibidem, p. 150 Ibidem, p. 152 25 Edward Bernays, Cristalizarea opiniei publice , p. 73 26 Ibidem , p. 74 7 logic, ci este mai degrabă o reacție emoțională. De exemplu, votăm, pentru că un candidat ni se pare carismatic sau pentru că vecinul pe care-l simpatizăm votează așa. O altă trăsătură care definește opinia publică sunt stereotipiile. Cu toții avem stereotipuri care minimizează nu numai obiceiurile noastre de gândire, ci și rutina obișnuită a vieții. Walter Lippman consideră că stereotipurile care stau la baza codului după care trăiesc diferite secțiuni ale publicului „determină în mare măsură ce tip de fapte vom vedea și în ce lumină”.27 Cu toate acestea, opinia publică nu este complet lipsită de maleabilitate, ea fiind influențată de multe forțe exterioare: părinții, școala, presa, filmele, reclamele, biserica etc., forțe care, în ultimă instanță, pot duce la o schimbare foarte clară a opiniei publice. La rândul lor, mass-media și alte instituții educatoare sunt influențate, într-o măsură mai mare sau mai mică, de opinia publică (așa cum știm, în spațiul fizic o comunicare bilaterală simetrică este mult mai greu de realizat). Pentru a înțelege mai bine opinia publică, trebuie să recurgem la analiza „publicurilor”. Publicurile pot fi definite ca: grup social sau formațiune socială de tip organizaționalgrupul formal (sociologie), comunitate (antropologie socială) sau categorie socială decizională (relații publice). Ceea ce ne interesează pe noi este definiția dată de relațile publice. Așadar, publicul este grupul sau comunitatea decidentă în raport cu interesele comunitare ale unei instituții sau organizații. El este înzestrat cu rațiune publică (cel puțin în mod ideal) și are capacitatea de a sancțona și de a oferi o rezoluție publică.28 Așa cum afirmă Bernays, grupurile apar din instinctul gregar al indivizilor. Datorită nevoilor de apartenență și de identificare, oamenii se adună în grupuri și pentru a face parte din aceste grupuri, ei îți sacrifică libertatea individuală. Faptul că indivizii din grup își sacrifică libertatea îi determină pe aceștia să se opună schimbării fundamentelor codului de grup. Deoarece cu toții au făcut anumite sacrificii, se dezvoltă motive pentru care se insistă permanent asupra unor asemenea sacrificii. „Ceea ce a fost construit cu atâtea sacrificii nu poate fi distrus cu ușurință”29- vorbim iarăși de compartimentul de rezistență la logică. Petru ca grupul să-și poată continua existența, își consideră principiile și standardele pe baza cărora a fost întemeiat ca fiind definitive și indiscutabile. Prin urmare, orice critică devine periculoasă iar opiniile opuse sunt respinse cu vehemență. Pentru ca un individ să poată face parte dintr-un grup, el trebuie să-și suprime dorințele individuale și să se coformeze standardelor acelui grup. Instinctele și dorințele individuale care nu se încadează în conduita admisă de grup vor fi eliberate prin alte mijloace. Mulțimea este un astfel de mijloc, care îi permite individului să se exprime după dorința sa și fără îngrădire. Mulțimea este o stare de spirit care își face loc în societate și în indivizi aproape tot timpul. Ceea ce capătă conntur în vremuri de stres, de mare agitație e prezent în mintea indivizilor aproape mereu și explică în parte de ce opinia populară este atât de categorică și 27 28 Ibidem, p. 95 Adela Rogojinaru, Relațiile publice- fundamente științifice 29 Edward Bernays, Cristalizarea opiniei publice , p. 96 8 atât de intolerantă față de punctele de vedere contrare.30 Potrivit lui William Trotter, tendința gregară a omului are cinci caracteristici31: 1) „Este intolerant și se teme de singurătate fizică și psihică.” 2) „ Este mai sensibil la vocea turmei decât la orice altă influență.” 3) „Este supus pasiunilor mulțimii în violența sa și pasiunilor turmei în panica sa.” 4) „Este remarcabil de susceptibil față de conducere.” 5) „ Relațiile cu semenii depind de recunoașterea sa ca membru al turmei.” Regresul opiniei publice este explicat de Habermas prin intermediul transformării publicului cunoscător şi judecător de cultură în public consumator de cultură. Câtă vreme la finele secolului XVIII poporul era ridicat la nivelul culturii de către elitele momentului, în zorii modernităţii cultura este coborâtă la nivelul maselor. În atari condiţii, a impregnării publicaţiilor cu un pronunţat caracter comercial, media manifestând o predilecţie pentru banal, capacitatea publicurilor de a reacţiona rapid, coerent şi corect – unul dintre fundamentele democraţiei – la deciziile politice se diminuează treptat, până la o neliniştitoare obnubilare a impulsului critic faţă de informaţia consumată, mai ales în cazul ştirilor televizate.32 Era de aşteptat ca această cultură de consum să se răspândească mai ales în cadrul maselor populare, semidocte. Dimpotrivă, tonul este dat, arată Habermas, de grupurile sociale în ascensiune, care doresc să obţină şi o legitimare culturală a noului lor statut social : ,, Prin mijlocirea acestui grup iniţial, noile media se răspândesc ulterior în cadrul straturilor sociale superioare, pentru ca apoi, pornind de la ele, să cuprindă treptat grupurile cu statut social inferior.” Astfel, vechea sferă publică literară se scindează într-o masă de specialişti, care ezită să analizeze public multele scurtcircuite sociale din pricina capacităţii reduse de înţelegere a unui public cvasisemidoct, şi publicul consumator de informaţie comercială, cu discernământ amorţit.33 Pentru a încheia într-o notă idealistă, vom expune opinia lui Jeremy Bentham care afirma: „publicul constituie un complet de judecată care valorează mai mult decât toate tribunalele laolaltă. Ai putea face astfel de parcă i-ai sfida cerițele, pe care le-ai putea califica drept păreri indecise și divergente, ce se resping și se anulează reciproc, și totuși, fiecare dintre noi simte că acest tribunal este, în ciuda posibilității ca el să greșească, incoruptibil; că el caută în mod constant să se lumineze, că el cuprinde în sine întreaga înțelepcine și întregul simț al dreptății unui popor, că el e întotdeauna în măsură să decidă soarta oamenilor de stat și că sancțiunile pe care el le pronunță sunt de neocolit.”34 30 31 Ibidem, p 100 Ibidem, p 101-102 32 Lucian Dumitrescu, comentariu la Sfera publică și transformarea ei structurală 32 Idem 32 Jurgen Habermas, Sfera publică și transformarea ei structurală, p. 150 9 Pentru ca opinia publică să aibă ca punct de referință adevărul, și nu prejudecățile, stereotipiile și convingerile care nu au legătură cu realitatea, avem nevoie de un public rasonneur, care într-adevăr încearcă tot timpul să se lumineze și care are un simț critic dezvoltat. Iar pentru ca acestea din urmă să se poată realiza, este nevoie de exersare și de renunțare la frici și la dogme. 10 Bibliografie: Adela Rogojinaru, Relațiile publice- fundamente științifice, editura Tritonic; Edward Bernays, Cristalizarea opiniei publice, editura Comunicare.ro Jurgen Habermas, Sfera publică și transformarea ei, editura Comunicare.ro K.R. Popper, Societatea deschisă și dușmanii ei, editura Humanitas 